古顎目

古顎目，漢文又有叫無翼蟲，係昆蟲綱當中進化上比較原始嘅一個目，大致上同蜘蛛差唔多時間出現，而且喺出現到而家冇乜大嘅變化。截至 2019 年為止，地球上有 500 個已知嘅古顎目物種，當中冇任何一種有絕種危險。

詞源 
無翼蟲個英文學名「archaeognatha」嚟自兩個希臘文嘅字－「ἀρχαῖος」同「γνάθος」，所以粵文譯名就叫「古顎目」。無翼蟲有個噉嘅學名係因為佢哋嘅下顎結構同其他現存昆蟲物種嘅比起上嚟好原始。

生理 
無翼蟲係一啲有長身體同彎嘅背脊嘅細蟲。佢哋有三條長、好似尾噉嘅結構，當中中間嗰條零舍長，觸鬚有彈性。兩隻大嘅複眼喺頭頂會合，而口器可以伸縮。佢哋嘅肚嗰度有硬淨嘅骨片，幫手保護佢哋免受脫水嘅危險，令到好多品種嘅無翼蟲能夠喺沙漠等乾旱嘅地方生存。

無翼蟲係食齋嘅，多數以食藻、地衣、同苔蘚植物維生，佢哋適應能力高，可以喺好多唔同環境生存同繁衍，由潮濕嘅泥土以至沙漠嗰度都可以搵到佢哋嘅身影。

昆蟲
衣魚目，一種就噉望落同無翼蟲有啲似，啲人成日同無翼蟲撈亂嘅昆蟲。

攷

拎 
Archaeognatha - Tree of Life Web Project.

昆蟲